CELEX: 62008TB0133
Language: sk
Date: 2012-09-18 00:00:00
Title: Spojené veci T-133/08, T-134/08, T-177/08 a T-242/09: Rozsudok Všeobecného súdu z  18. septembra 2012 — Schräder/CPVO — Hansson (LEMON SYMPHONY) ( „Odrody rastlín — Rozhodnutie o úprave ex offo úradného popisu odrody LEMON SYMPHONY — Návrh na zrušenie práv Spoločenstva k odrode LEMON SYMPHONY — Návrh na vyhlásenie práv Spoločenstva k odrode LEMON SYMPHONY za neplatné — Žiadosť o udelenie práva Spoločenstva k odrode SUMOST 01 — Predvolanie na ústne konanie pred odvolacím výborom CPVO — Minimálna mesačná lehota od zaslania predvolania“ )

27.10.2012   
            
            
               SK
            
            
               Úradný vestník Európskej únie
            
            
               C 331/17
            
         
      Rozsudok Všeobecného súdu z 18. septembra 2012 — Schräder/CPVO — Hansson (LEMON SYMPHONY)
      (Spojené veci T-133/08, T-134/08, T-177/08 a T-242/09) (1)
      
      (Odrody rastlín - Rozhodnutie o úprave ex offo úradného popisu odrody LEMON SYMPHONY - Návrh na zrušenie práv Spoločenstva k odrode LEMON SYMPHONY - Návrh na vyhlásenie práv Spoločenstva k odrode LEMON SYMPHONY za neplatné - Žiadosť o udelenie práva Spoločenstva k odrode SUMOST 01 - Predvolanie na ústne konanie pred odvolacím výborom CPVO - Minimálna mesačná lehota od zaslania predvolania)
      (2012/C 331/27)
      Jazyk konania: nemčina
      
         Partes
      
      
         Žalobca: Ralf Schräder (Lüdinghausen, Nemecko) (v zastúpení: T. Leidereiter a W. A. Schmidt, ako aj, vo veciach T-133/08 a T-134/08, T. Henssler, advokáti)
      
         Žalovaný: Úrad Spoločenstva pre odrody rastlín (CPVO) (v zastúpení: pôvodne B. Kiewiet a M. Ekvad, neskôr M. Ekvad, splnomocnení zástupcovia, za právnej pomoci A. von Mühlendahl, advokát, a vo veci T-242/09, A. von Mühlendahl a H. Hartwig, advokáti)
      
         Ďalší účastník konania pred odvolacím senátom CPVO a vedľajší účastník v konaní pred Všeobecným súdom: Jørn Hansson (Søndersø, Dánsko) (v zastúpení: G. Würtenberger a R. Kunze, advokáti)
      
         Predmet veci
      
      Vo veci T-133/08 je žaloba podaná proti rozhodnutiu odvolacieho výboru CPVO zo 4. decembra 2007 (vec A 007/2007) týkajúcemu sa namietania proti rozhodnutiu o úprave ex offo popisu odrody LEMON SYMPHONY v registri práv Spoločenstva k odrodám rastlín; vo veci T-134/08 je žaloba podaná proti rozhodnutiu odvolacieho výboru CPVO zo 4. decembra 2007 (vec A 006/2007) týkajúcemu sa návrhu na zrušenie práva Spoločenstva k odrodám rastlín udeleného k odrode LEMON SYMPHONY; vo veci T-177/08 je žaloba podaná proti rozhodnutiu odvolacieho výboru CPVO zo 4. decembra 2007 (vec A 005/2007) týkajúcemu sa žiadosti o udelenie práva Spoločenstva k odrodám rastlín pre odrodu SUMOST 01 a vo veci T-242/09 je žaloba podaná proti rozhodnutiu odvolacieho výboru CPVO z 23. januára 2009 (vec A 010/2007) týkajúcemu sa návrhu na vyhlásenie práva Spoločenstva k odrodám rastlín udeleného k odrode LEMON SYMPHONY za neplatné
      
         Výrok rozsudku
      
      
                  1.
               
               
                  Žaloba podaná proti rozhodnutiu odvolacieho výboru Úradu Spoločenstva pre odrody rastlín (CPVO) z 23. januára 2009 (vec A 010/2007) týkajúcemu sa návrhu na vyhlásenie práva Spoločenstva k odrodám rastlín udeleného k odrode LEMON SYMPHONY za neplatné sa zamieta.
               
            
                  2.
               
               
                  Rozhodnutie odvolacieho výboru CPVO zo 4. decembra 2007 (vec A 007/2007) týkajúce sa namietania proti rozhodnutiu o úprave ex offo popisu odrody LEMON SYMPHONY v registri práv Spoločenstva k odrodám rastlín sa zrušuje.
               
            
                  3.
               
               
                  V zostávajúcej časti sa žaloba proti tomuto rozhodnutiu zamieta.
               
            
                  4.
               
               
                  Rozhodnutie odvolacieho výboru CPVO zo 4. decembra 2007 (vec A 006/2007) týkajúce sa návrhu na zrušenie práva Spoločenstva k odrodám rastlín udeleného k odrode LEMON SYMPHONY sa zrušuje.
               
            
                  5.
               
               
                  Rozhodnutie odvolacieho výboru CPVO zo 4. decembra 2007 (vec A 005/2007) týkajúce sa žiadosti o udelenie práva Spoločenstva k odrodám rastlín pre odrodu SUMOST 01 sa zrušuje.
               
            
                  6.
               
               
                  Každý účastník konania znáša svoje vlastné trovy konania.
               
            
         (1)  Ú. v. EÚ C 142, 7.6.2008.